આ અભ્યાસ, તેનું તારણ અને પછી તેના નિવારણ માટે રાજ્યસ્તરે કે રાષ્ટ્રસ્તરે જે પગલાં લેવાય એ ખરાં, પણ એ હકીકત છે કે આપણી જીવનશૈલી વધુ ને વધુ બેઠાડુ બનવા તરફ જઈ રહી છે. લોકોની માનસિકતામાં એ પરિવર્તન પણ જોઈ શકાય છે કે એક સમયે શ્રમનો મહિમા હતો, તેને બદલે હવે સામાન્યત: શ્રમની સૂગ વધી રહી છે. જીમમાં જઈને પરસેવો પાડવો જીવનશૈલીનો ભાગ બની રહ્યો છે, પણ સામાન્ય વહેવારમાં શ્રમનો વિનિયોગ ઘટી રહ્યો છે.